**ØKT SALG GIR ØKT BEHOV FOR KORN!**

**INFORMASJON TIL KORNPRODUSENTENE FRA FISKÅ MØLLE TRØNDELAG AS**

Vi har økt behovet for å kjøpe inn råvarer for derigjennom å sikre våre kunder et godt og rimelig kraftfôr. I den anledning kan vi tilby mottak av fôrkorn (hvete, havre, bygg og rug) ved vårt anlegg på Spongdal. Vi tar også imot mathvete. For å kunne tilgodese våre kunder, tilbyr vi **leveringsavtale** på korn også for sesongen 2020-2021. Denne er vedlagt.

**Egentransport**

For å oppnå rasjonelle leveranser har vi timebestilling **(NB Kun på telefon, ikke personlig oppmøte).**

For leveranser til Spongdal kan du ringe **982 40 371** fra kl. 10.00. Kunder med leveringsavtale kan ringe fra kl. 09.30. Det tilstrebes at våre totalkunder får fortrinn ved levering på mølla. Oppgi navn, produsentnummer, kornart og mengde.

**Konteinere**

Benytter du konteinertransport fra oss, trenger du ikke bestille leveringstime på mottaket. Konteiner bestilles også på tlf 982 40 371. Kornleverandører som også er kunder med leveringsavtale korn vil blir prioritert ved tilgang til konteinere.

**Pris**

Oppgjørsprisen vil variere gjennom sesongen. Du er velkommen til å ta kontakt med forespørsel om pris på aktuelle tidspunkt. Satser for avtaletilleggene finner du på vedlagte avtale, der vil dere se at det vil lønne seg ekstra mye å handle innsatsfaktorene hos oss! Spesielt vil dette gjelde kjøp av kraftfor, da dette er avgjørende for avsetningen av det kornet som produseres.

Som i bransjen for øvrig vil produsenter som ikke har registrert dokumentert egenrevisjon i KSL bli trukket for 10 øre pr. kg.

I tråd med markedsregulators prisprofil forventes prisen å stige etter innhøstingsperioden. Vi vil derfor oppfordre de som har gårdstørker til å benytte disse, både av praktiske og økonomiske hensyn.

Leielagring («Hotellkorn»): Det tilkommer 12 øre/kg korn i lagerleie dersom du ønsker at vi skal lagre kornet til uke 4 og utbetale oppgjøret da til gjeldende pris på den datoen.

Vi tilbyr kontrakter på dyrking av havre og hvete. Ta dette med i vurderingen når dere planlegger neste års såkorninnkjøp. Ta kontakt dersom det er aktuelt å gjøre avtale for inneværende sesong, for havre vil det gjelde leveranser av lagret korn etter kornsesongen.

Vennlig hilsen

Fiskå Mølle Trøndelag AS

Tlf 73 85 90 60

**Leveringsavtale for kornsesongen 2020 - 2021**

Avregningspris er den til enhver tid gjeldende pris på anlegget.

Dersom ikke annet er avtalt vil kornet avregnes forløpende etter standard vilkår som vist i «Veileder i kornhandel», se [www.fiska.no](http://www.fiska.no) Vi kan også tilby leielagring av korn med oppgjør i uke 4. Avtalt bonus avregnes direkte på kornavregningen.

Vi ønsker primært å inngå avtaler for hele avlingen. Vi vil prioritere leveransene fra de kundene som inngår slik avtale.

Individuell avtale:

**Dersom du inngår slik avtale om å levere hele avlingen til Fiskå Mølle Trøndelag AS, vil vi betale et avtaletillegg på 2 øre/kg. Dersom du er kunde på gjødsel utbetales ytterligere 2 øre, samt ytterligere 3 øre dersom du også er kraftforkunde. Det tilstrebes at leverandører med avtale får fortrinn ved levering på mølla. Oppgjøret leveres som e-oppgjør, du får melding som SMS på din mobiltelefon.**

**Utfylles og returneres elektronisk til** **hstorler@fiska.no****.**

**Alternativt pr post til Fiskå Mølle Trøndelag AS, Hangerslettvegen 1201, 7074 Spongdal eller leveres på kornmottaket på Skatval, Spongdal eller i Rissa. Avtalen er gjensidig forpliktende når begge partene har signert.**

**Arealer i daa:**

|  |  |  |  |
| --- | --- | --- | --- |
| **Høsthvete:** |  | **Vårhvete:** |  |
| **Bygg:** |  | **Havre:** |  |
| **Rug:** |  | **Annet:** |  |

|  |  |
| --- | --- |
| **Transportør:** |  |

**Jeg godtar avtalen:**

|  |  |  |  |
| --- | --- | --- | --- |
| **Dato/sted:** |  | **Produsent nr:** |  |
| **Navn:** |  | **E-mail:** |  |
| **Mobil tlf:** |  | **Evt. kommentar:** |  |

NB må fylles ut for å motta e-oppgjør

For Fiskå Mølle Trøndelag AS: For leverandør: